A BÍRÓSÁG ÍTÉLETE (hetedik tanács)
2008. január 31.
C‑103/07. P. sz. ügy
Angel Angelidis
kontra
Európai Parlament
„Fellebbezés – Tisztviselők – Értékelő jelentés – Egyetlen értékelő – Feltételek – A korábbi közvetlen hivatali felettes megkeresése – A beosztás változásának hiánya – Indokolás – Megsemmisítés iránti kereset – Kártérítési kereset”
Tárgy: Az Elsőfokú Bíróság (ötödik tanács) T‑416/03. sz., Angelidis kontra Parlament ügyben 2006. december 5‑én hozott ítélete (az
EBHT‑ban még nem tették közzé) ellen benyújtott fellebbezés, amely ítéletben az Elsőfokú Bíróság elutasította a fellebbezőnek
egyrészről a 2001. január 1‑je és december 31. közötti időszakra vonatkozó értékelő jelentése megsemmisítése, másrészről pedig
mind a vitatott értékelő jelentés állítólagos szabálytalanságai, mind pedig annak állítólagos késedelmes elkészítése miatt
őt ért kár megtérítése iránti keresetét.
Határozat: A Bíróság a fellebbezést elutasítja. A Bíróság A. Angelidist kötelezi a saját költségein túl az Európai Parlament költségeinek
viselésére is.
Összefoglaló
1.        Tisztviselők – Értékelés – Értékelő jelentés – Elkészítés – A Parlament által létrehozott rendszer
(Személyzeti szabályzat, 43. cikk)
2.        Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
– Kizártság, kivéve az elferdítés esetét
(EK 225. cikk, (1) bekezdés; a Bíróság alapokmánya, 58. cikk, első bekezdés)